DJNovice - april 2023

**INFORMACIJE - novela ZJN-3D**

Uporabnike obveščamo, da je z 2. aprilom 2023 začel veljati Zakon o spremembah in dopolnitvah Zakona o javnem naročanju (novela ZJN-3D).

Ministrstvo za javno upravo, Direktorat za javno naročanje je 16. marca 2023 izvedel brezplačno on-line predstavitev novele ZJN-3D, katerega ključni razlog za pripravo je bila implementacija odločitve Ustavnega sodišča v zvezi z razlogi za izključitev in popravnim mehanizmom v postopkih javnega naročanja, zakon pa vsebuje tudi nekaj drugih ukrepov za dvig konkurenčnosti na področju javnega naročanja ter nekaj manjših, a ne nepomembnih sprememb.

Video predstavitev predavanja in prezentacija ter dodatna pojasnila in odgovori na prejeta vprašanja glede novele ZJN-3D so objavljeni na Portalu za elektronsko javno naročanje e-JN na spletni povezavi <https://ejn.gov.si/direktorat/profesionalizacija/izvedena-spletna-izobrazevanja/predstavitev-zjn3d.html>.

Posodobljeni vzorci razpisnih dokumentacij so dostopni na Portalu za elektronsko javno naročanje e-JN na spletni povezavi <https://ejn.gov.si/sistem/usmeritve-in-navodila/vzorcna-rd.html>.

**OBVESTILO – BREZPLAČNA PREDSTAVITEV - Vloga in pomen nabavne funkcije tudi v javnem naročanju**

Uporabnike obveščamo, da Direktorat za javno naročanje skupaj z Upravno akademijo organizira brezplačno on-line predstavitev Vloga in pomen nabavne funkcije tudi v javnem naročanju. Predstavitev bo potekala **dne 13. 4. 2023**, s pričetkom ob 10.00 in predvidenim zaključkom ob 12.00.

Predavatelja, ga. Marina Lindič, predsednica Združenja nabavnikov Slovenije, in g. Marko Lekše, Adria Mobil, sta izkušena strokovnjaka z bogatimi izkušnjami iz gospodarstva. Predstavila bosta nabavno funkcijo v podjetju, in sicer, bistvena področja nabave, kot so organizacija nabave, faze nabavnega procesa, standardizacija nabavnih postopkov, raziskava nabavnega trga, vrednotenje in izbira dobaviteljev in nenazadnje tudi kontrolo nabavnega procesa. Prikaz nabavne funkcije v podjetju bo velika pomoč naročnikom pri izvajanju postopkov javnih naročil.

Povezava do usposabljanja: [Upravna akademija - Vloga in pomen nabavne funkcije tudi v javnem naročanju (gov.si)](https://ua.gov.si/aktivnosti/detajli?ID=68d54a72-72cd-ed11-9c94-005056818ee6&Tag=459)

Več o postopku prijave lahko preberete v navodilih ([pomoč uporabnikom](https://ua.gov.si/pomoc-uporabnikom/)).

Tehnično pomoč uporabnikom nudi Enotni kontaktni center na tel. št. 01 478 85 90 in na e-naslovu*ekc@gov.si**.*

Vljudno vabljeni k udeležbi!

**OBVESTILO – NADGRADNJA ESPD**

Ponovno vas obveščamo, da je od **6. 3. 2023** **na voljo storitev ESPD** na spletni povezavi <https://ejn.gov.si/espd/>**.**

Nadalje pojasnjujemo, da je Evropska komisija od držav članic zahtevala, da prevzamejo ESPD, ki ga je pripravila za potrebe poenotenja obrazca ESPD na evropskih tleh. Nova aplikacija ESPD je torej skladna z evropsko aplikacijo ESPD, zato so določena polja odstranjena, dodana oz. spremenjena na način, na katera države članice pri prenosu evropske aplikacije v nacionalno aplikacijo ESPD nimajo vpliva.

Naročnikom zato predlagamo, da po pripravi ESPD obrazca v novi aplikaciji, uvozijo svoj ESPD v aplikacijo še kot gospodarski subjekt. Na ta način lahko preverijo vnosna polja, ki jih mora gospodarski subjekt pri določeni naročnikovi zahtevi vpisati v ESPD. V primeru nejasnosti vnosa vsebine v posamezno navedeno polje, naročnikom predlagamo, da gospodarskim subjektom podajo jasna navodila za izpolnitev ESPD v svoji razpisni dokumentaciji.

**NADGRADNJA INFORMACIJSKEGA SISTEMA e-JN (e-Dosje)**

Uporabnike obveščamo, da je enotni informacijski sistem za preverjanje izpolnjevanja izločitvenih pogojev (e-Dosje) zaradi sprememb v Zakonu o spremembah in dopolnitvah Zakona o javnem naročanju (Uradni list RS, št. [28/23](http://www.uradni-list.si/1/objava.jsp?sop=2023-01-0530)), nadgrajen dne 2. 4. 2023. Z nadgradnjo se zagotavlja izvajanje poizvedb v uradnih evidencah v skladu z novelo zakona, za uporabnika pa z uporabniškega stališča ne predstavlja dodatne obremenitve, temveč zmanjša število podatkov, ki jih je treba vnesti za poizvedbe.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>